Har du tænkt dig at besøge en bar i Jomfru Ane Gade? Så kan det være, du skal installere SmitteStop appen på din telefon først.

Flere barer i Jomfru Ane Gade vil kræve, at deres gæster har installeret appen SmitteStop, før de kan komme indenfor. Det fortæller Henrik Foget Jensen på et pressemøde torsdag middag. - For hvis uheldet er ude, er det vigtigt, at vi kan spore så mange som muligt, fortæller han på pressemødet. Udmeldningen kommer efter et par uger, hvor antallet af bekræftede antal smittede i Danmark er steget markant. Og det er særligt de unge, der fylde i statistikkerne. Derfor er der også et særligt ansvar på de unge, når de går i byen. Det mener Aalborg Kommune. - I kan gøre en stor forskel, så vi kan beskytte vores ældre og de socialt sårbare i Aalborg. Lad os vise resten af landet, at vi godt kan stå sammen mod coroan i Nordjylland, siger Jan Nielsen, direktør i Aalborg Kommune, og fortsætter med en opfordring til den yngre del af befolkningen: - Skru ned for festen. Hold afstand, giv færre kram og begå jer i mindre sociale grupper. Politiet tjekker natklubber Nordjyllands Politi var også tilstede på torsdagens pressemøde, og de mener også, at det særligt er de unge, der kan gøre en forskel, men at man har mistet den omtanke, der fyldte meget tidligere i coronatiden. - Vi så for nyligt, at vi blev nødt til at rydde Jomfru Ane Gade, fordi folk simpelthen stod for tæt, fortæller Anders Uhrskov, vicepolitiinspektør ved Nordjyllands Politi. Han advarer om et politi, der vil agere en smule anderledes i fremtiden, end det hidtil har gjort. - Vi har været meget i dialog med borgere, og nu vil I se et politi, der også kommer med konsekvenser for overtrædelser af restriktioner, siger han og fortsætter: - Vi vil være mere til stede i nattelivet, vi vil gå ind på barer og sikre at restriktionerne bliver overholdt. At folk ikke bliver hængede i baren efter de har købt deres øl, og at de ikke danser på borde og stole, men at de derimod holder afstand til hinanden. App'en kan hentes gratis her.